Izvor: N1

Nakon što je objavljeno kako Momčilo Bajagić Bajaga neće svirati na Danima piva u Karlovcu zbog pritisaka branitelja, reagirao je i bend koji ga je trebao zamijeniti.

VEZANA VIJEST Grad Karlovac oglasio se o otkazivanju Bajaginog koncerta

"Kako je bilo pitanja vezanih za našu navodnu svirku u Karlovcu na Danima piva 3.9., o čemu su se jučer raspisali razni mediji, odlučili smo se razbiti dileme i trileme oko toga: 'Doći ćemo možda popiti pivo, ali nećemo svirati jer ne želimo biti ničija zamjena. Dragi Karlovčani, vidimo se nekom drugom prilikom. Živjeli!", poručili su članovi Hladnog piva na svom Facebook profilu uz Bajaginu pjesmu "Ovo je Balkan". Zanimljivo je i da su uz status dodali i lokaciju - Sjeverna Koreja.

Podsjetimo, Mile Kekin već se zamjerio ekstremnim desničarima u zemlji kada je objavio pjesmu "Ja nisam vaš, moji su pobijedili '45." i kada je najavio da će svirati na Tjentištu u čast partizana poginulih na Sutjesci.

Izvor: N1 Hrvatska

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.